पाएं अपने शहर की ताज़ा ख़बरें और फ्री ई-पेपरडाउनलोड करें
कलेक्टर राजेन्द्र किशन ने शनिवार को अपरान्ह तीन बजे सामान्य चिकित्सालय के ऑक्सीजन प्लांट एवं भंडार का निरीक्षण किया। उन्होंने ऑक्सीजन प्लांट के निर्बाध संचालन तथा इसमें किसी प्रकार की कोई बाधा नहीं आए के संबंध में संबंधित अधिकारियों से जानकारी ली। ऑक्सीजन प्लांट के सतत संचालन के संबंध में लगाए गए मैकेनिकल एवं इलेक्ट्रिकल इंजीनियरों से फीडबैक लिया। इसके बाद उन्होंनें मेडिकल ऑक्सीजन के सिलेंडरों के भंडार का निरीक्षण कर प्रभारी अधिकारी से जानकारी ली।उन्होंने ऑक्सीजन सिलेंडरों के संबंध में प्रभारी को निर्देश दिए कि प्रतिदिन ऑक्सीजन सिलेंडरों की ऑडिट की जाए तथा खाली सिलेंडरों को नियमित रूप से अलवर भिजवाकर रिफिल करवाकर मंगवाया जाए।
आवश्यकता एवं एसेसमेंट के अनुसार निजी चिकित्सालयों को भी ऑक्सीजन उपलब्ध करवाने के निर्देश दिए। उन्होंने ऑक्सीजन सिलेंडर में लीकेज नहीं होने, आवश्यक फ्लो के अनुसार ऑक्सीजन देने तथा बूंद बूंद का उपयोग करने के निर्देश दिए। इसी प्रकार कलेक्टर ने रेमडेसिविर के संबंध में तीन चिकित्सकों की कमेटी तथा मरीज की गंभीरता की स्थिति के अनुसार आवश्यकता की प्रायोरिटी से उपलब्ध करवाने के निर्देश दिए।कलेक्टर ने सामान्य चिकित्सालय में की जा रही आरटी-पीसीआर जांच के कार्य का निरीक्षण किया तथा इस संबंध में संबंधित लेब टेक्नीशियन एवं अधिकारियों को समय पर जांच कर रिपोर्ट उपलब्ध करवाने के निर्देश दिए। कलेक्टर ने बताया कि चिकित्सालय में अतिरिक्त आरटी-पीसीआर जांच मशीन आ गई है।
इससे जांच के कार्य में तेजी आएगी।कलेक्टर ने सामान्य चिकित्सालय के पीएमओ डॉ. सुनील शर्मा, सीएमएचओ डॉ. कैलाश सोनी, आरसीएचओ डॉ. कमलेश मीना, डॉ. महेंद्र जैन, मधुसूदन सिंह एवं आरएएस अधिकारी प्रहलाद मीना से सवाई माधोपुर जिला अस्पताल एवं अपेक्स रणथंभौर सेविका अस्पताल में भर्ती कोविड मरीजों के संबंध में फीडबैक लिया। उन्होंने मरीजों को मेडिकल ऑक्सीजन, आवश्यकता के अनुसार रेमडेसिविर एवं अन्य दवाइयों के संबंध में जानकारी ली।इसी के साथ देवनारायण छात्रावास व शेरपुर स्थित सेविका अस्पताल में संचालित कोविड केयर सेंटर में कोविड मरीजों के उपचार के संबंध में फीडबैक लिया। कलेक्टर ने निरीक्षण के दौरान सीएमएचओ, पीएमओ एवं चिकित्सकों का हौंसला बढ़ाते हुए समर्पण के साथ कार्य करने की बात कही तथा टीम भावना के साथ उपलब्ध संसाधनों का बेहतर उपयोग करते हुए सेवा कार्य की सराहना की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn